Rettens dom af 6. september 2023 – Sopra Steria Benelux og Unisys Belgium mod Kommissionen
(Sag T-108/22) 1
(Offentlige tjenesteydelseskontrakter – udbudsprocedure – tjenesteydelser vedrørende specifikation, udvikling, vedligeholdelse og support af IT-platformene ved Generaldirektoratet »Beskatning og toldunion« – afgørelse truffet efter Rettens annulation af en tidligere afgørelse – afvisning af en tilbudsgivers tilbud og tildeling af kontrakten til den tilbudsgiver, hvis tilbud oprindeligt var blevet antaget – opfyldelse af en dom fra Retten – artikel 266 TFUE – åbenbart urigtigt skøn)
Processprog: fransk
Parter
Sagsøgere: Sopra Steria Benelux (Bruxelles, Belgien) og Unisys Belgium (Machelen, Belgien) (ved advokaterne L. Masson og G. Tilman)
Sagsøgt: Europa-Kommissionen (ved L. André og M. Ilkova, som befuldmægtigede)
Sagens genstand
Sagsøgerne har med deres søgsmål i henhold til artikel 263 TEUF nedlagt påstand om annullation af Europa-Kommissionens afgørelse af 20. december 2021, hvorved Kommissionen ikke antog det fælles tilbud, som de har afgivet for parti A i forbindelse med udbudsproceduren med udbudsreferencen TAXUD/2019/OP/0006 vedrørende tjenesteydelser i forbindelse med specifikation, udvikling, vedligeholdelse og support på 3. niveau af Generaldirektoratet for Beskatning og Toldunions IT-platforme og tildelingen af kontrakten vedrørende det nævnte parti til det konsortium, hvis tilbud oprindeligt blev antaget.
Konklusion
1)    Europa-Kommissionen frifindes.
2)    Sopra Steria Benelux og Unisys Belgium betaler sagsomkostningerne.
____________
1 EUT C 191 af 10.5.2022.